Robbanás történt Tel-Aviv központjában
[origo]2004.11.01. 10:42
Négyen életüket vesztették Tel-Avivban, amikor bomba robbant egy piacon. A merényletért valószínűleg palesztin terroristák a felelősek.
Robbanás történt hétfőn Tel-Aviv központi piacterén. Egy izraeli magántelevízióban négy halálos áldozatról szóltak. A hírről elsőként beszámoló izraeli katonai rádió szerint palesztin milicisták követtek el merényletet, később ezt a város rendőrfőnöke, David Zur is megerősítette. Bár Zur szerint a bomba nem volt nagyon erős, a merényletnek tucatnyi sebesült áldozata is van.
Tel-AvivIzraelmerényletterrorizmusrobbanáskékfény